sukhrobnurali/uzbek-legal-corpus huggingface dataset:
“Harbiy-texnik mulkni baholash” Oʻzbekiston Respublikasi mulkni baholash Milliy standartini tasdiqlash toʻgʻrisida”gi qaror, shuningdek unga oʻzgartirishlarni oʻz kuchini yoʻqotgan deb topish haqida
(resolution, 2020-09-04)

Oʻzbekiston Respublikasining “Baholash faoliyati toʻgʻrisida”gi Qonuni, Oʻzbekiston Respublikasi Prezidentining 2018-yil 8-avgustdagi PF-5505-son “Norma ijodkorligi faoliyatini takomillashtirish konsepsiyasini tasdiqlash toʻgʻrisida”gi Farmoni va 2019-yil 1-iyuldagi PQ-4381-son “Baholash faoliyatini yanada takomillashtirish hamda past rentabelli va faoliyat yuritmayotgan davlat ishtirokidagi korxonalarni sotish mexanizmlarini soddalashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Davlat aktivlarini boshqarish agentligi va Mudofaa vazirligi qaror qiladi: 1. Quyidagilar oʻz kuchini yoʻqotgan deb topilsin: Oʻzbekiston Respublikasi Davlat mulkini boshqarish davlat qoʻmitasi va Mudofaa vazirligining 2008-yil 5-fevraldagi 01/19-18/01, 3-son “Harbiy-texnik mulkni baholash” Oʻzbekiston Respublikasi mulkni baholash Milliy standartini tasdiqlash toʻgʻrisida”gi qarori (roʻyxat raqami 1769, 2008-yil 16-fevral) (Oʻzbekiston Respublikasi qonun hujjatlari toʻplami, 2008-y., 8-9-son, 41-modda); Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi va Mudofaa vazirligining 2014-yil 30-sentabrdagi 01/27-26/25, 15-son “Harbiy-texnik mulkni baholash” Oʻzbekiston Respublikasi mulkni baholash Milliy standartini tasdiqlash toʻgʻrisida”gi qarorga oʻzgartirishlar kiritish toʻgʻrisida”gi qarori (roʻyxat raqami 1769-1, 2014-yil 9-oktabr) (Oʻzbekiston Respublikasi qonun hujjatlari toʻplami, 2014-y., 41-son, 516-modda). 2. Mazkur qaror Oʻzbekiston Respublikasi Moliya vazirligi hamda Davlat soliq qoʻmitasi bilan kelishilgan. 3. Mazkur qaror rasmiy eʼlon qilingan kundan eʼtiboran kuchga kiradi.
Maʼmuriy qamoqqa olingan shaxslarni qabul qilish va saqlash uchun moʻljallangan maxsus qabulxonalarning ichki tartib qoidalarining 46-bandiga oʻzgartirish kiritish haqida
(order, 2020-09-03)

Oʻzbekiston Respublikasi Prezidentining 2018-yil 31-oktabrdagi PF-5566-son “Jinoiy-huquqiy statistika tizimini tubdan takomillashtirish va jinoyatlarni tizimli tahlil qilish samaradorligini oshirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Ichki ishlar vazirining 2018-yil 14-avgustdagi 220-son buyrugʻi (roʻyxat raqami 3073, 2018-yil 29-sentabr) (Qonun hujjatlari maʼlumotlari milliy bazasi, 02.10.2018-y., 10/18/3073/1977-son) bilan tasdiqlangan Maʼmuriy qamoqqa olingan shaxslarni qabul qilish va saqlash uchun moʻljallangan maxsus qabulxonalarning ichki tartib qoidalarining 46-bandidagi “Axborot markazlari” degan soʻzlar “Tezkor-maʼlumotlar boshqarma (boʻlim)lari” degan soʻzlar bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Muayyan huquqdan mahrum qilish, axloq tuzatish ishlari va ozodlikni cheklash tariqasidagi jazolarning ijrosini tashkil etish hamda shartli hukm qilingan shaxslar ustidan nazoratni amalga oshirish tartibi toʻgʻrisidagi yoʻriqnomaga oʻzgartirishlar kiritish haqida
(order, 2025-08-22)

Oʻzbekiston Respublikasi Prezidentining 2018-yil 31-oktabrdagi PF-5566-son “Jinoiy-huquqiy statistika tizimini tubdan takomillashtirish va jinoyatlarni tizimli tahlil qilish samaradorligini oshirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Ichki ishlar vazirining 2017-yil 27-iyuldagi 157-son buyrugʻi (roʻyxat raqami 2922, 2017-yil 28-avgust) (Oʻzbekiston Respublikasi qonun hujjatlari toʻplami, 2017-y., 35-son, 937-modda) bilan tasdiqlangan Muayyan huquqdan mahrum qilish, axloq tuzatish ishlari va ozodlikni cheklash tariqasidagi jazolarning ijrosini tashkil etish hamda shartli hukm qilingan shaxslar ustidan nazoratni amalga oshirish tartibi toʻgʻrisidagi yoʻriqnomaga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 6-bandning oltinchi xatboshisidagi va 118-banddagi “Axborot markazlarining” degan soʻzlar “Tezkor-maʼlumotlar boshqarma (boʻlim)larining” degan soʻzlar bilan almashtirilsin. 2. 80-bandning toʻrtinchi xatboshisidagi “Axborot markazining” degan soʻzlar “Tezkormaʼlumotlar boshqarma (boʻlim)larining” degan soʻzlar bilan almashtirilsin.
Avtomototransport vositalarini qayta roʻyxatdan oʻtkazishni (qayd etishni) tashkil etish va amalga oshirish tartibi toʻgʻrisida yoʻriqnomaning 14-bandiga oʻzgartirish kiritish haqida
(order, 2020-09-03)

Oʻzbekiston Respublikasi Prezidentining 2018-yil 31-oktabrdagi PF-5566-son “Jinoiy-huquqiy statistika tizimini tubdan takomillashtirish va jinoyatlarni tizimli tahlil qilish samaradorligini oshirish chora-tadbirlari toʻgʻrisida”gi Farmoniga muvofiq buyuraman: 1. Oʻzbekiston Respublikasi Ichki ishlar vazirining 2009-yil 13-oktabrdagi 107-son buyrugʻi (roʻyxat raqami 2050, 2009-yil 30-noyabr) (Oʻzbekiston Respublikasi qonun hujjatlari toʻplami, 2009-y., 50-51-son, 545-modda) bilan tasdiqlangan Avtomototransport vositalarini qayta roʻyxatdan oʻtkazishni (qayd etishni) tashkil etish va amalga oshirish tartibi toʻgʻrisidagi yoʻriqnomaning 14-bandidagi “Axborot markazi” degan soʻzlar “Tezkor-maʼlumotlar boshqarmasi” degan soʻzlar bilan almashtirilsin. 2. Mazkur buyruq rasmiy eʼlon qilingan kundan eʼtiboran kuchga kiradi.
Tovarlarning kelib chiqishini sertifikatlashni oʻtkazish tartibi toʻgʻrisidagi nizomga oʻzgartirishlar kiritish haqida
(resolution, 2022-05-10)

Oʻzbekiston Respublikasi Prezidentining 2019-yil 20-noyabrdagi PQ-4525-son “Mamlakatda biznes muhitini yanada yaxshilash va tadbirkorlikni qoʻllab-quvvatlash tizimini takomillashtirish chora-tadbirlari toʻgʻrisida”gi qaroriga muvofiq, Oʻzbekiston Respublikasi Investitsiyalar va tashqi savdo vazirligi, Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi, Moliya vazirligi va Davlat bojxona qoʻmitasining 2010-yil 19-iyuldagi EG-01/10-4014, 60, 01-02/8-10-son qarori (roʻyxat raqami 2131, 2010-yil 13-avgust) (Oʻzbekiston Respublikasi qonun hujjatlari toʻplami, 2010-y., 33-son, 279-modda) bilan tasdiqlangan Tovarlarning kelib chiqishini sertifikatlashni oʻtkazish tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 27-bandning ikkinchi xatboshisi, 273-bandning birinchi xatboshisi va 274-banddan “va muhri (mavjud boʻlsa)” degan soʻzlar chiqarib tashlansin. 2. 1a-ilovadan “M.Oʻ. (muhr mavjud boʻlgan taqdirda)” degan soʻzlar chiqarib tashlansin.
Vazirlar Mahkamasining “Davlat va xoʻjalik boshqaruvi organlari, mahalliy davlat hokimiyati organlari va boshqa tashkilotlarda yengil xizmat avtomashinalaridan foydalanishni yanada tartibga solish chora-tadbirlari toʻgʻrisida” 2011-yil 26-maydagi 153-son qaroriga oʻzgartirish kiritish haqida
(resolution, 2021-04-30)

Oʻzbekiston Respublikasi Prezidentining “Ommaviy axborot vositalari mustaqilligini taʼminlash hamda davlat organlari va tashkilotlari axborot xizmatlari faoliyatini rivojlantirish boʻyicha qoʻshimcha chora-tadbirlar toʻgʻrisida” 2019-yil 27-iyundagi PQ-4366-son hamda Vazirlar Mahkamasining “Oʻzbekiston Respublikasi Davlat statistika qoʻmitasi huzuridagi Kadrlar malakasini oshirish va statistik tadqiqotlar instituti faoliyatini tashkil etish chora-tadbirlari toʻgʻrisida” 2019-yil 17-avgustdagi 686-son qarorlariga muvofiq Vazirlar Mahkamasi qaror qiladi: 1. Vazirlar Mahkamasining “Davlat va xoʻjalik boshqaruvi organlari, mahalliy davlat hokimiyati organlari va boshqa tashkilotlarda xizmat yengil avtomobillaridan foydalanishni yanada tartibga solish chora-tadbirlari toʻgʻrisida” 2011-yil 26-maydagi 153-son qaroriga rus tili matnidagi 2-ilovaning 56-pozitsiyasi quyidagi tahrirda bayon etilsin: “ 56. Goskomstat — 62 44 18 — — — Sentralniy apparat — 9 6 3 — — — Oblastnie zvenya — 28 14 14 — — — Rayonnie zvenya — 23 23 — — — — Podvedomstvennie organizatsii — 2 1 1 — — — ”. 2. Oʻzbekiston Respublikasi Davlat statistika qoʻmita manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining moliya-iqtisodiyot va qambagʻallikni qisqartirish masalalari boʻyicha oʻrinbosari — iqtisodiy taraqqiyot va qambagʻallikni qisqartirish vaziri J.A. Qoʻchqorov zimmasiga yuklansin.
Xalqaro shartnomalarni tasdiqlash toʻgʻrisida
(resolution, 2023-07-07)

“Oʻzbekiston Respublikasining xalqaro shartnomalari toʻgʻrisida”gi Oʻzbekiston Respublikasi Qonunining 22-moddasiga muvofiq: 1. Quyidagilar: 2000-yil 25-yanvarda Moskva shahrida Mustaqil Davlatlar Hamdoʻstligi ishtirokchi-davlatlarining Hukumat rahbarlari kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining isteʼmolchilar huquqlarini himoya qilish sohasida hamkorlik qilishning asosiy yoʻnalishlari toʻgʻrisidagi Bitim; 2011-yil 19-mayda Minsk shahrida Mustaqil Davlatlar Hamdoʻstligi ishtirokchi-davlatlarining Hukumat rahbarlari kengashi yigʻilishida imzolangan Mustaqil Davlatlar Hamdoʻstligi ishtirokchi-davlatlarining isteʼmolchilar huquqlarini himoya qilish sohasida hamkorlik qilishning asosiy yoʻnalishlari toʻgʻrisida 2000-yil 25-yanvardagi Bitimga oʻzgartirishlar kiritish haqidagi Bayonnoma tasdiqlansin. 2. Oʻzbekiston Respublikasi Raqobatni rivojlantirish va isteʼmolchilar huquqlarini himoya qilish qoʻmitasi mazkur xalqaro shartnomalarni amalga oshirish uchun masʼul boʻlgan vakolatli organ etib belgilansin. 3. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnomalarning kuchga kirishi uchun zarur boʻlgan davlat ichki tartib-taomillari bajarilganligi hamda ularni amalga oshirishga masʼul boʻlgan vakolatli organ toʻgʻrisida depozitariyga tegishli bildirishnoma yoʻllasin. 4. Oʻzbekiston Respublikasi Vazirlar Mahkamasi hamda tegishli vazirlik va idoralarning rahbarlari mazkur xalqaro shartnomalar kuchga kirganidan keyin Oʻzbekiston Respublikasining majburiyatlari bajarilishi ustidan belgilangan tartibda nazoratni taʼminlasin. 5. Mazkur qarorning ijrosini nazorat qilish Oʻzbekiston Respublikasining Bosh vaziri A.N. Aripov va Oʻzbekiston Respublikasi Prezidenti huzuridagi Xavfsizlik kengashi kotibi V.V. Maxmudov zimmasiga yuklansin.
Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yovvoyi holda oʻsuvchi dorivor oʻsimliklarni muhofaza qilish, madaniy holda yetishtirish, qayta ishlash va mavjud resurslardan oqilona foydalanish chora-tadbirlari toʻgʻrisida” 2020-yil 10-apreldagi PQ-4670-son qarori)
(resolution, 2023-12-15)

Oʻzbekiston Respublikasi Prezidentining “Yovvoyi holda oʻsuvchi dorivor oʻsimliklarni muhofaza qilish, madaniy holda yetishtirish, qayta ishlash va mavjud resurslardan oqilona foydalanish chora-tadbirlari toʻgʻrisida” 2020-yil 10-apreldagi PQ-4670-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirish va qoʻshimchalar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining agrar va oziq-ovqat sohalarini rivojlantirish masalalari boʻyicha oʻrinbosari Oʻ.I. Barnoyev va Oʻzbekiston Respublikasi qishloq xoʻjaligi vaziri J.A. Xodjayev zimmasiga yuklansin. 2. Vazirlar Mahkamasining “Biologik resurslardan foydalanishni tartibga solish va tabiatdan foydalanish sohasida ruxsat berish tartib-taomillaridan oʻtish tartibi toʻgʻrisida” 2014-yil 20-oktabrdagi 290-son qarorida: a) 1-ilovaning 11-bandida: quyidagi mazmundagi toʻrtinchi xatboshi qoʻshilsin: “Kamayib borayotgan tabiiy holda oʻsuvchi noyob dorivor oʻsimliklarni toʻplash (gʻamlash) va respublikadan tashqariga olib chiqish uchun ruxsatnomalar ajratiladigan kvotaning kamida 50 foizi hajmida tabiiy plantatsiyalarni barpo etish sharti bilan beriladi”; toʻrtinchi-beshinchi xatboshilar tegishli ravishda beshinchi-oltinchi xatboshilar deb hisoblansin; 3. Vazirlar Mahkamasining 2018-yil 28-iyundagi 487-son qarori bilan tasdiqlangan Oʻzbekiston Respublikasi Qishloq xoʻjaligi vazirligi tuzilmasiga kiradigan budjet tashkilotlari roʻyxatining 1-bandi quyidagi tahrirda bayon etilsin: “ 1. Monitoring xizmati** 17 5 12 ”.
Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “Neft va gaz geologiya-qidiruv ishlarini tashkil etish va olib borish tizimini takomillashtirish chora-tadbirlari toʻgʻrisida” 2019-yil 18-noyabrdagi PQ-4522-son hamda “Davlat geologiya va mineral resurslar qoʻmitasi tizimida Geologiya fanlari universiteti faoliyatini tashkil etish chora-tadbirlari toʻgʻrisida” 2020-yil 8-iyuldagi PQ-4740-son qarorlari)
(resolution, 2024-07-17)

Oʻzbekiston Respublikasi Prezidentining “Neft va gaz geologiya-qidiruv ishlarini tashkil etish va olib borish tizimini takomillashtirish chora-tadbirlari toʻgʻrisida” 2019-yil 18-noyabrdagi PQ-4522-son hamda “Davlat geologiya va mineral resurslar qoʻmitasi tizimida Geologiya fanlari universiteti faoliyatini tashkil etish chora-tadbirlari toʻgʻrisida” 2020-yil 8-iyuldagi PQ-4740-son qarorlari ijrosini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar va qoʻshimcha kiritilsin. 2. Vazirlar Mahkamasining “Davlat geologiya qoʻmitasining neft va gazni geologik-qidiruv hamda izlash ishlarini amalga oshiruvchi korxonalarini “Oʻzbekneftgaz” milliy korporatsiyasi tarkibiga oʻtkazish toʻgʻrisida” 1995-yil 3-yanvardagi 2-son qarori oʻz kuchini yoʻqotgan deb hisoblansin. 3. Oʻzbekiston Respublikasi Davlat geologiya va mineral resurslar qoʻmitasi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining maslahatchisi — Sanoat va uning bazaviy tarmoqlarini hamda kooperatsiya aloqalarini rivojlantirish masalalari departamenti boshligʻi hamda Oʻzbekiston Respublikasi Davlat geologiya va mineral resurslar qoʻmitasi raisi B.F. Islamov zimmasiga yuklansin. 2. Vazirlar Mahkamasining 2014-yil 12-maydagi 119-son qarori bilan tasdiqlangan Oʻzbekiston Respublikasining yer qaʼri monitoringini olib borish tartibi toʻgʻrisidagi nizomda (Oʻzbekiston Respublikasi QHT, 2014-yil, 20-son, 225-modda): a) 17-bandning ikkinchi xatboshidagi “(“Oʻzbekneftgaz” milliy-xolding kompaniyasi bilan birgalikda)” soʻzlari chiqarib tashlansin; b) 25-bandning beshinchi xatboshidagi “va “Oʻzbekneftgaz” milliy-xolding kompaniyasida” soʻzlari chiqarib tashlansin; v) 26-bandda: beshinchi xatboshidagi “va “Oʻzbekneftgaz” milliy-xolding kompaniyasiga” soʻzlari chiqarib tashlansin; oltinchi xatboshidagi “Vazirlar Mahkamasi huzuridagi “Sanoatgeokontexnazorat” davlat inspeksiyasiga” soʻzlari “Oʻzbekiston Respublikasi Sanoat xavfsizligi davlat qoʻmitasi” soʻzlari bilan almashtirilsin; g) Nizomga ilovaning “Axborotni berish” ustunida: “Oʻzbekneftgaz” MXK” soʻzlari chiqarib tashlansin; “Sanoatgeokontexnazorat” DI” soʻzlari “Oʻzbekiston Respublikasi Sanoat xavfsizligi davlat qoʻmitasi” soʻzlari bilan almashtirilsin.
Tijorat banklarining Oʻzbekiston Respublikasi Markaziy bankida depozitga oʻtkaziladigan majburiy rezervlari toʻgʻrisidagi nizomga qoʻshimcha va oʻzgartirishlar kiritish haqida
(resolution, 2020-08-24)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi hamda “Banklar va bank faoliyati toʻgʻrisida”gi qonunlariga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2018-yil 31-martdagi 12/8-son qarori (roʻyxat raqami 3002, 2018-yil 25-aprel) (Qonun hujjatlari maʼlumotlari milliy bazasi, 26.04.2018-y., 10/18/3002/1102-son) bilan tasdiqlangan Tijorat banklarining Oʻzbekiston Respublikasi Markaziy bankida depozitga oʻtkaziladigan majburiy rezervlari toʻgʻrisidagi nizomga ilovaga muvofiq qoʻshimcha va oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 2-band “rezervlar normativi,” degan soʻzlardan keyin “majburiy rezervlarning normativ miqdoridan chegiriladigan mablagʻlar meʼyori,” degan soʻzlar bilan toʻldirilsin. 2. 2-ilovaning 29-pozitsiyasi quyidagi tahrirda bayon etilsin: 3. 3-ilovaning qirq ikkinchi xatboshisi quyidagi tahrirda bayon etilsin: “29-satr. Kassadagi naqd pul va boshqa toʻlov hujjatlari. Bu satrda 10100 balans hisobvaragʻining Markaziy bank boshqaruvi tomonidan chegirilishi belgilangan miqdori koʻrsatiladi.”.
“Qimmatli qogʻozlar Markaziy depozitariysi tomonidan oʻzi va investitsiya vositachilari tomonidan roʻyxatga olingan aksiyalarga doir bitimlar toʻgʻrisidagi axborotni Oʻzbekiston Respublikasi Davlat soliq qoʻmitasiga taqdim etish tartibi toʻgʻrisidagi nizomni tasdiqlash haqida”gi qarorga oʻzgartirishlar kiritish toʻgʻrisida
(resolution, 2020-08-20)

Oʻzbekiston Respublikasining Soliq kodeksi va “Davlat soliq xizmati toʻgʻrisida”gi Qonuniga muvofiq Oʻzbekiston Respublikasi Davlat soliq qoʻmitasi qaror qiladi: 1. Oʻzbekiston Respublikasi Davlat soliq qoʻmitasining 2012-yil 30-martdagi 2012/17-son “Qimmatli qogʻozlar Markaziy depozitariysi tomonidan oʻzi va investitsiya vositachilari tomonidan roʻyxatga olingan aksiyalarga doir bitimlar toʻgʻrisidagi axborotni Oʻzbekiston Respublikasi Davlat soliq qoʻmitasiga taqdim etish tartibi toʻgʻrisidagi nizomni tasdiqlash haqida”gi qaroriga (roʻyxat raqami 2355, 2012-yil 26-aprel) (Oʻzbekiston Respublikasi qonun hujjatlari toʻplami, 2012-y., 17-son, 199-modda) ilovaga muvofiq oʻzgartirishlar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. Muqaddima quyidagi tahrirda bayon etilsin: “Oʻzbekiston Respublikasining Soliq kodeksi va “Davlat soliq xizmati toʻgʻrisida”gi Qonuniga muvofiq Oʻzbekiston Respublikasi Davlat soliq qoʻmitasi qaror qiladi:”. 2. Nizomning muqaddimasidagi “Oʻzbekiston Respublikasi Soliq kodeksining 84-moddasiga” degan soʻzlar “Oʻzbekiston Respublikasining Soliq kodeksiga” degan soʻzlar bilan almashtirilsin.
Buxgalteriya hisobida hujjatlar va hujjatlar aylanishi toʻgʻrisidagi nizomga oʻzgartirishlar kiritish haqida
(order, 2024-07-31)

Oʻzbekiston Respublikasining “Buxgalteriya hisobi toʻgʻrisida”gi va 2019-yil 23-maydagi OʻRQ-542-son “Oʻzbekiston Respublikasining ayrim qonun hujjatlariga jinoyat protsessi ishtirokchilarining huquqlari himoya qilinishini taʼminlash bilan bogʻliq oʻzgartish va qoʻshimchalar kiritish toʻgʻrisida”gi qonunlariga muvofiq buyuraman: 1. Oʻzbekiston Respublikasi moliya vazirining 2003-yil 23-dekabrdagi 131-son buyrugʻi (roʻyxat raqami 1297, 2004-yil 14-yanvar) (Oʻzbekiston Respublikasi qonun hujjatlari toʻplami, 2004-y., 1-2-son, 24-modda) bilan tasdiqlangan Buxgalteriya hisobida hujjatlar va hujjatlar aylanishi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 6-bandning birinchi xatboshisidan “qogʻoz shaklida tuzilib,” degan soʻzlar chiqarib tashlansin. 2. 28-bandning birinchi xatboshisidagi “surishtiruv, dastlabki tergov” degan soʻzlar “tergovga qadar tekshiruvni amalga oshiruvchi organlar, surishtiruv, dastlabki tergov organlari” degan soʻzlar bilan almashtirilsin. 3. 40-band quyidagi tahrirda bayon etilsin: “40. Qatʼiy hisobdagi blankalar materiallarni hisobga oluvchi schyotlarda ularning nomi, miqdori va baholash boʻyicha hisobga olinadi.”.
Ilmiy darajalar beruvchi ilmiy kengash toʻgʻrisidagi nizomning 5-ilovasiga oʻzgartirish kiritish haqida
(resolution, 2020-08-13)

Oʻzbekiston Respublikasi Prezidentining 2019-yil 6-yanvardagi PQ-4096-son “Sudyalik lavozimlariga nomzodlarni tayyorlash, sudyalar va sudlar apparati xodimlarini qayta tayyorlash, ularning malakasini oshirish tizimini tubdan takomillashtirish chora-tadbirlari toʻgʻrisida”gi qaroriga muvofiq Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosati qaror qiladi: 1. Oʻzbekiston Respublikasi Vazirlar Mahkamasi huzuridagi Oliy attestatsiya komissiyasi Rayosatining 2017-yil 31-maydagi 239/3-son qarori (roʻyxat raqami 2893, 2017-yil 23-iyun) (Oʻzbekiston Respublikasi qonun hujjatlari toʻplami, 2017-yil 25-son, 568-modda) bilan tasdiqlangan Ilmiy darajalar beruvchi ilmiy kengash toʻgʻrisidagi nizomning 5-ilovasi 11-bandidagi “Odil sudlov muammolarini oʻrganish tadqiqot markazi” degan soʻzlar “Sudyalar oliy maktabi” degan soʻzlar bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Vazirlar Mahkamasining “Oʻzbekiston Respublikasining umumiy foydalanishdagi avtomobil yoʻllari roʻyxatini tasdiqlash toʻgʻrisida” 2010-yil 5-avgustdagi 169-son qaroriga oʻzgartirishlar va qoʻshimcha kiritish haqida
(resolution, 2024-07-05)

Avtomobil yoʻllaridan foydalanuvchilar uchun qulayliklar yaratish hamda transport vositalarining xavfsiz harakatlanishini taʼminlash maqsadida Vazirlar Mahkamasi qaror qiladi: 1. Vazirlar Mahkamasining “Oʻzbekiston Respublikasining umumiy foydalanishdagi avtomobil yoʻllari roʻyxatini tasdiqlash toʻgʻrisida” 2010-yil 5-avgustdagi 169-son qaroriga ilovaga muvofiq oʻzgartirishlar va qoʻshimcha kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin. 1. 1-ilovada: a) 10-band quyidagi tahrirda bayon qilinsin: “ 10. A380 “Gʻuzor — Buxoro — Nukus — Beyneu” (Gʻuzor — Qarshi — Muborak — Buxoro — Tuproqqalʼa — Beruniy — Nukus — Xoʻjayli — Qoʻngʻirot — Qozogʻiston Respublikasi chegarasi, Beyneu) 1 204 Shoxobcha: a) Qarshi halqa yoʻli 12 b) Buxoro halqa yoʻli 42 Jami shoxobchalar bilan: 1 258 ”; b) “Uzunligi, km” ustunining oxirgi satridagi “3981” raqami “3993” raqami bilan almashtirilsin. 2. 2-ilovada: a) 63-band quyidagi tahrirda bayon qilinsin: “ 63. 4R64 M37 avtoyoʻlidan shoxobchalar: 51 shu jumladan: a) Navoiy shahriga 3 b) Qiziltepa temir yoʻl stansiyasiga 6 v) Navoiy aeroportiga 1 g) Navoiy temir yoʻl stansiyasiga (150 km) 34 d) Navoiy shahriga (153 km) 4 e) Navoiy shahriga (159 km) 3 ”; b) 79-band quyidagi tahrirda bayon qilinsin: “ 79. 4R86 Langar q. — Maydanak q. 66 Shoxobcha: a) Oybek qishlogʻiga 24 Jami shoxobcha bilan 90 ”; v) 82-band quyidagi tahrirda bayon qilinsin: “ 82. 4R89 Qarshi sh. — Tolimarjon GRES 60 Shoxobcha: a) Tolimarjon shaharchasiga 12 Jami shoxobcha bilan 72 ”; g) 139-band quyidagi tahrirda bayon qilinsin: “ 139. 4R156 Urganch sh. — Honqa sh. — Hazorasp sh. — Toshsoqa orqali — Amudaryo — A380 avtoyoʻli (553 km) 84 Shoxobchalar: a) — Honqa shahriga 3 b) — Hazorasp shahriga 2 v) — Toʻrtkoʻl pristaniga 11 g) — Turkmaniston Respublikasi chegarasiga 15 d) — Pitnak shahriga 4 e) — Miskin qishlogʻiga 8 Jami shoxobchalar bilan 127 ”; d) quyidagi mazmundagi 230 va 231-bandlar qoʻshilsin: “ 230. 4R287 A373 avtoyoʻli (151 km) — Shovvozsoy oʻrmon xoʻjaligi 28 231. 4R288 Qibray shahrini aylanib oʻtish yoʻli 23 ”; e) “Uzunligi, km” ustunining oxirgi satridagi “14 100” raqami “14 203” raqami bilan almashtirilsin. 3. 3-ilovada: a) “Qoraqalpogʻiston Respublikasi” boʻlimining 123-bandi quyidagi tahrirda bayon qilinsin: “ 123. 4N86 4R173 avtoyoʻli (76 km) — Shege ovuli — Porlitogʻ ovuli — Qozoqdaryo ovuli” 71 ”; b) “Qashqadaryo viloyati” boʻlimining 5-bandi quyidagi tahrirda bayon qilinsin: “ 5. 4K275 Beshterak q. — Makrid q. 8 shoxobcha: a) Saroy-Minjir qishlogʻiga 12 Jami shoxobcha bilan 20 ”; v) “Jami mahalliy ahamiyatga molik avtomobil yoʻllari “Uzunligi, km” ustunidagi “24 614” raqami “24 673” raqami bilan almashtirilsin.